title: Vykonávacie nariadenie Komisie (EÚ) 2016/820 z 24. mája 2016, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               25.5.2016

               SK

               Úradný vestník Európskej únie

               L 136/10

         VYKONÁVACIE NARIADENIE KOMISIE (EÚ) 2016/820
   z 24. mája 2016,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. mája 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  106,1

                  TR

                  68,6

                  ZZ

                  87,4

                  0707 00 05

                  TR

                  105,8

                  ZZ

                  105,8

                  0709 93 10

                  TR

                  140,2

                  ZZ

                  140,2

                  0805 10 20

                  EG

                  55,4

                  IL

                  62,4

                  MA

                  53,2

                  TR

                  38,0

                  ZA

                  78,9

                  ZZ

                  57,6

                  0805 50 10

                  AR

                  72,8

                  TR

                  143,1

                  ZA

                  178,0

                  ZZ

                  131,3

                  0808 10 80

                  AR

                  89,5

                  BR

                  91,3

                  CL

                  129,8

                  CN

                  65,7

                  NZ

                  151,4

                  US

                  209,8

                  ZA

                  106,2

                  ZZ

                  120,5

                  0809 29 00

                  TR

                  551,2

                  US

                  931,3

                  ZZ

                  741,3

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Rady (EÚ) č. 453/2011 zo 4. mája 2011 , ktorým sa ukladá konečné antidumpingové clo na dovoz furfuraldehydu s pôvodom v Čínskej ľudovej republike po preskúmaní pred uplynutím platnosti opatrení podľa článku 11 ods. 2 nariadenia (ES) č. 1225/2009

text:
               12.5.2011

               SK

               Úradný vestník Európskej únie

               L 123/1

         VYKONÁVACIE NARIADENIE RADY (EÚ) č. 453/2011
   zo 4. mája 2011,
   ktorým sa ukladá konečné antidumpingové clo na dovoz furfuraldehydu s pôvodom v Čínskej ľudovej republike po preskúmaní pred uplynutím platnosti opatrení podľa článku 11 ods. 2 nariadenia (ES) č. 1225/2009
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 11 ods. 2 a 5 a článok 9 ods. 4,
   so zreteľom na návrh predložený Európskou komisiou (ďalej len „Komisia“) po porade s poradným výborom,
   keďže:
   A.   POSTUP

   1.   Platné opatrenia

               (1)

               Po antidumpingovom prešetrovaní (ďalej len „pôvodné prešetrovanie“), uložila Rada nariadením (ES) č. 95/95 (2) konečné antidumpingové clo vo forme špecifického cla na dovoz furfuraldehydu s pôvodom v Čínskej ľudovej republike (ďalej len „ČĽR“) (ďalej len „konečné antidumpingové opatrenia“). Sadzba špecifického cla bola stanovená na 352 EUR na tonu.

               (2)

               Po priebežnom preskúmaní, ktoré sa začalo v máji 1997 na žiadosť čínskeho vývozcu, sa tieto opatrenia zachovali na základe nariadenia (ES) č. 2722/1999 (3) na ďalšie obdobie štyroch rokov.

               (3)

               Po preskúmaní pred uplynutím platnosti, rozšírila Rada platnosť opatrení v apríli 2005 nariadením (ES) č. 639/2005 (4) na ďalšie obdobie piatich rokov.

         2.   Žiadosť o preskúmanie pred uplynutím platnosti

               (4)

               Po uverejnení oznámenia o blížiacom sa uplynutí platnosti (5) platných konečných antidumpingových opatrení Komisia prijala 28. januára 2010 žiadosť o začatie preskúmania pred uplynutím platnosti týchto opatrení podľa článku 11 ods. 2 základného nariadenia. Žiadosť bola podaná dvoma výrobcami z Únie, spoločnosťou Lenzing AG a spoločnosťou Tanin Sevnica kemična industrija d. d. (ďalej len „žiadatelia“), predstavujúcimi hlavnú časť, v tomto prípade viac ako 50 % výroby furfuraldehydu v Únii.

               (5)

               Žiadosť bola odôvodnená tým, že uplynutie platnosti opatrení by pravdepodobne viedlo k pokračovaniu dumpingu a k opakovanému výskytu ujmy spôsobenej výrobnému odvetviu Únie.

         3.   Začatie preskúmania pred uplynutím platnosti

               (6)

               Komisia po porade s poradným výborom zistila, že existujú dostatočné dôkazy na začatie preskúmania pred uplynutím platnosti a 27. apríla 2010 oznámila prostredníctvom oznámenia uverejneného v Úradnom vestníku Európskej únie
                   (6) (ďalej len „oznámenie o začatí preskúmania“) začatie preskúmania pred uplynutím platnosti podľa článku 11 ods. 2 základného nariadenia.

         4.   Prešetrovanie

   4.1.   Obdobie prešetrovania

               (7)

               Prešetrovanie týkajúce sa pravdepodobnosti pokračovania dumpingu sa vzťahovalo na obdobie od 1. apríla 2009 do 31. marca 2010 (ďalej len „obdobie revízneho prešetrovania“ alebo „ORP“). Preskúmanie trendov relevantných z hľadiska posúdenia pravdepodobnosti opakovaného výskytu ujmy sa vzťahovalo na obdobie od 1. januára 2007 do konca obdobia revízneho prešetrovania (ďalej len „posudzované obdobie“).

         4.2.   Strany, ktorých sa prešetrovanie týka

               (8)

               Komisia oficiálne upovedomila žiadateľov, vyvážajúcich výrobcov v príslušnej krajine, dovozcov, používateľov, o ktorých bolo známe, že sa ich toto preskúmanie týka, a zástupcov príslušnej krajiny o začatí preskúmania pred uplynutím platnosti.

               (9)

               Zainteresované strany mali možnosť vyjadriť svoje názory písomne a požiadať o vypočutie v lehote stanovenej v oznámení o začatí konania. Všetky zainteresované strany, ktoré o to požiadali a preukázali, že by z konkrétnych dôvodov mali byť vypočuté, boli vypočuté.

         4.3.   Výber vzorky

               (10)

               Vzhľadom na zjavne veľký počet vyvážajúcich výrobcov v ČĽR sa v súlade s článkom 17 základného nariadenia považovalo za vhodné preskúmať, či by sa mal použiť výber vzorky. S cieľom umožniť Komisii, aby rozhodla o potrebe výberu vzorky a v kladnom prípade k nemu pristúpila, boli uvedené strany požiadané, aby sa Komisii prihlásili do 15 dní od začatia preskúmania a poskytli Komisii informácie požadované v oznámení o začatí preskúmania. Vzhľadom na to, že žiadni vyvážajúci výrobcovia neprejavili záujem o spoluprácu, výber vzorky nebol potrebný.

         4.4.   Overenie získaných informácií

               (11)

               Komisia zaslala dotazníky všetkým stranám, o ktorých bolo známe, že sa ich preskúmanie týka, a stranám, ktoré sa prihlásili v lehotách stanovených v oznámení o začatí preskúmania.

               (12)

               Vyplnené dotazníky zaslali dvaja výrobcovia z Únie, jeden dovozca/používateľ a jeden výrobca v analogickej krajine, ktorou bola Argentína. Ani jeden z vyvážajúcich čínskych výrobcov pri súčasnom prešetrovaní nespolupracoval.

               (13)

               Komisia získala a overila všetky informácie, ktoré považovala za potrebné na stanovenie pravdepodobnosti pokračovania alebo opakovaného výskytu dumpingu a z neho vyplývajúcej ujmy a na stanovenie záujmu Únie. Overovacie návštevy sa uskutočnili v priestoroch týchto zainteresovaných strán:

                           a)

                              Výrobcovia z Únie:

                                       —

                                       Lenzing AG, („Lenzing“), Rakúsko,

                                       —

                                       Tanin Sevnica kemična industrija d.d („Tanin“), Slovinsko.

                           b)

                              Neprepojený dovozca/používateľ:

                                       —

                                       International Furan Chemicals BV („IFC“), Rotterdam.

         B.   PRÍSLUŠNÝ VÝROBOK A PODOBNÝ VÝROBOK

   1.   Príslušný výrobok

               (14)

               Výrobok, ktorého sa toto prešetrovanie týka, je rovnaký ako v pôvodnom prešetrovaní a ďalších preskúmaniach uvedených v odôvodneniach 2 a 3, menovite furfurylaldehyd s pôvodom v Čínskej ľudovej republike, v súčasnosti zaradený pod kód KN 2932 12 00 (ďalej len „príslušný výrobok“). Furfuraldehyd je tiež známy pod názvom 2-furaldehyd alebo furfural.

               (15)

               Furfuraldehyd je svetložltá tekutina charakteristickej prenikavého zápachu, ktorá sa získava spracovaním rôznych druhov poľnohospodárskeho odpadu. Furfuraldehyd má dve hlavné oblasti využitia: používa sa ako selekčné rozpúšťadlo pri rafinácii ropy na účely výroby mazacích olejov a ako surovina na výrobu furfurylalkoholu, ktorý sa používa na výrobu syntetických živíc na odlievacie formy.

         2.   Podobný výrobok

               (16)

               Rovnako ako v predchádzajúcich prešetreniach aj týmto prešetrovaním sa potvrdilo, že furfuraldehyd vyrábaný v ČĽR a vyvážaný do Európskej únie, furfuraldehyd vyrábaný a predávaný na domácom trhu analogickej krajiny Argentíny a furfuraldehyd vyrábaný a predávaný v Únii výrobcami z Únie majú rovnaké základné fyzikálne a chemické vlastnosti a rovnaké základné spôsoby použitia. Preto sa považovali za podobné výrobky v zmysle článku 1 ods. 4 základného nariadenia.

         C.   PRAVDEPODOBNOSŤ POKRAČOVANIA DUMPINGU

               (17)

               V súlade s článkom 11 ods. 2 základného nariadenia sa preskúmalo, či by uplynutie platnosti existujúcich opatrení mohlo viesť k pokračovaniu alebo opakovanému výskytu dumpingu.

         1.   Všeobecne

               (18)

               Ani jeden z 34 známych čínskych vyvážajúcich výrobcov oslovených pri začatí konania nespolupracoval pri prešetrovaní a ani jeden z nich neposkytol žiadne informácie. Preto uvedené zistenia o pravdepodobnosti pokračovania alebo opakovaného výskytu dumpingu museli byť založené na dostupných skutočnostiach, predovšetkým informáciách predložených spolupracujúcim dovozcom/priemyselným používateľom, údajoch Eurostatu, oficiálnych čínskych štatistikách o vývoze a informáciách v žiadosti o preskúmanie.

         2.   Analogická krajina

               (19)

               Keďže ČĽR je transformujúce sa hospodárstvo v súlade s článkom 2 ods. 7 písm. a) základného nariadenia, normálna hodnota sa musela stanoviť na základe ceny alebo vytvorenej hodnoty vo vhodnej tretej krajine s trhovým hospodárstvom (ďalej len „analogická krajina“), alebo ceny, za ktorú sa predáva výrobok z analogickej krajiny do ostatných krajín vrátane Únie, alebo ak toto nie je možné, na inom odôvodnenom základe vrátane ceny skutočne zaplatenej alebo splatnej v Únii za podobný výrobok, ktorá sa v prípade potreby riadne upraví tak, aby zahŕňala primerané ziskové rozpätie.

               (20)

               V oznámení o začatí konania bola rovnako ako pri pôvodnom prešetrovaní ako vhodná analogická krajina na účely stanovenia normálnej hodnoty navrhnutá Argentína. Po uverejnení oznámenia o začatí konania neboli v súvislosti s navrhovanou analogickou krajinou doručené žiadne pripomienky.

               (21)

               Jeden výrobca furfuraldehydu v Argentíne spolupracoval pri prešetrovaní zaslaním vyplneného dotazníku. Prešetrovaním sa ukázalo, že Argentína mala konkurenčný trh s furfuraldehydom, ktorý je asi z 90 % zásobovaný domácou výrobou a zvyšok predstavuje dovoz z tretích krajín. Objem výroby v Argentíne predstavuje viac než 70 % objemu čínskeho vývozu príslušného výrobku do Únie na účely aktívneho zušľachťovacieho styku. Argentínsky trh sa preto zdal byť dostatočne reprezentatívnym na určenie normálnej hodnoty pre ČĽR.

               (22)

               Preto v súlade s článkom 2 ods. 7 písm. a) základného nariadenia sa rovnako ako v pôvodnom prešetrovaní dospelo k záveru, že Argentína predstavuje vhodnú analogickú krajinu.

         3.   Dumping pri dovoze počas ORP

   3.1.   Normálna hodnota

               (23)

               Podľa článku 2 ods. 7 písm. a) základného nariadenia sa normálna hodnota stanovila na základe informácií poskytnutých spolupracujúcim výrobcom v analogickej krajine, t. j. na základe ceny zaplatenej alebo splatnej na domácom trhu v Argentíne neprepojenými zákazníkmi, keďže sa zistilo, že tieto predaje sa uskutočnili v rámci bežného obchodného styku.

               (24)

               Následne sa normálna hodnota určila ako vážený priemer domácej predajnej ceny spolupracujúceho výrobcu v Argentíne vo vzťahu k neprepojeným zákazníkom.

               (25)

               Najskôr sa stanovilo, či bol celkový domáci predaj podobného výrobku nezávislým zákazníkom reprezentatívny v súlade s článkom 2 ods. 2 základného nariadenia, t. j. či predstavoval 5 % alebo viac celkového objemu predaja príslušného výrobku vyvážaného do Únie. Domáci predaj spolupracujúceho výrobcu v Argentíne počas ORP sa považoval za dostatočne reprezentatívny.

               (26)

               Komisia následne preskúmala, či by sa predaj podobného výrobku na domácom trhu mohol považovať za predaj v rámci bežného obchodovania podľa článku 2 ods. 4 základného nariadenia. Na tento účel sa pre podobný výrobok stanovil podiel ziskového domáceho predaja nezávislým zákazníkom na argentínskom trhu počas ORP. Keďže všetok predaj podobného výrobku počas ORP bol ziskový, normálna hodnota bola založená na váženom priemere celkového domáceho predaja.

         3.2.   Vývozná cena

               (27)

               Keďže žiadny z čínskych vývozcov do Únie nespolupracoval pri prešetrovaní, vývozné ceny sa stanovili na základe dostupných údajov. Ako najvhodnejší základ boli stanovené informácie poskytnuté spolupracujúcim výrobcom a údaje Eurostatu o dovoze príslušného výrobku do Únie. Aj keď sa tento dovoz uskutočnil v rámci režimu aktívneho zušľachťovacieho styku (čínsky furfuraldehyd sa ďalej spracovával na furfurylalkohol určený na vývoz), neexistoval dôvod domnievať sa, že by nepredstavovali primeraný základ na stanovenie vývozných cien.

         3.3.   Porovnanie

               (28)

               Na účely zabezpečenia objektívneho porovnania normálnej hodnoty a vývoznej ceny sa v súlade s článkom 2 ods. 10 základného nariadenia vykonali náležité úpravy s cieľom zohľadniť určité rozdiely týkajúce sa prepravy a poistenia, ktoré ovplyvnili ceny a ich porovnateľnosť.

         3.4.   Dumpingové rozpätie

               (29)

               V súlade s článkom 2 ods. 11 základného nariadenia sa dumpingové rozpätie stanovilo na základe porovnania váženého priemeru normálnej hodnoty a váženého priemeru vývozných cien na rovnakej úrovni obchodovania. Toto porovnanie ukázalo existenciu významného dumpingu.

         4.   Vývoj dovozu v prípade zrušenia opatrení

               (30)

               Pokiaľ ide o analýzu výskytu dumpingu počas ORP, prešetrila sa pravdepodobnosť pokračovania dumpingu v prípade zrušenia opatrení. Vzhľadom na skutočnosť, že žiadny vyvážajúci výrobca v ČĽR nespolupracoval pri tomto prešetrovaní, uvedené závery vychádzajú v súlade s článkom 18 základného nariadenia z dostupných skutočností, a to z údajov poskytnutých spolupracujúcim dovozcom, údajov Eurostatu, oficiálnych čínskych štatistík o vývoze a údajov uvedených v žiadosti o preskúmanie.

               (31)

               V tejto súvislosti sa analyzovali tieto prvky: vývoj dovozu do Únie z ČĽR v rámci režimu aktívneho zušľachťovacieho styku, vývoj čínskeho dovozu do tretích krajín a voľná kapacita čínskych výrobcov.

         4.1.   Vývoj dovozu z ČĽR

               (32)

               Podľa oficiálnych čínskych štatistík o vývoze sa celkový celosvetový vývoz príslušného výrobku z ČĽR v posudzovanom období zvýšil o 117 %. Tento nárast absorboval prevažne trh USA a trhy ostatných tretích krajín.

               (33)

               Pokiaľ ide o vývoz do Únie, je potrebné v súlade s údajmi Eurostatu a overenými údajmi o dovoze poznamenať, že počas ORP sa 99,9 % všetkého dovozu príslušného výrobku z ČĽR do Únie uskutočňovalo v režime aktívneho zušľachťovacieho styku a zvyšných 0,1 % vo voľnom obehu. V rokoch 2007 a 2008 sa neuskutočňoval dovoz na účely voľného obehu. Aby boli údaje úplné, bol dovoz na účely voľného obehu zohľadnený v celkovom dovezenom objeme, ale podrobná analýza vývoja cien tohto dovozu sa vzhľadom na príslušné zanedbateľné objemy považovala za nepodstatnú.

               (34)

               Objem dovozu z ČĽR v rámci režimu aktívneho zušľachťovacieho styku a vo voľnom obehu sa znížil o 67 % od roku 2007 do ORP, čo sa časovo zhodovalo s klesajúcou spotrebou na trhu Únie o 24 %, ako sa uvádza v odôvodnení 45. Čínsky furfuraldehyd dovážaný v rámci režimu aktívneho zušľachťovacieho styku sa ďalej spracovával na furfurylalkohol, ktorý sa následne vyvážal. Neexistujú dostupné informácie o tom, ako bol dovoz na účely voľného obehu v Únii využitý, možno však odôvodnene predpokladať, že v prípade zrušenia opatrení by aspoň časť súčasného dovozu v rámci režimu aktívneho zušľachťovacieho styku mohla byť dovážaná na účely voľného obehu ako takého alebo ako nadväzujúci konečný výrobok (furfurylalkohol) predávaný na trhu Únie.

               (35)

               Cena čínskeho vývozu sa na rôznych trhoch v období od roku 2007 do ORP líšila. Zatiaľ čo v tomto období došlo k výraznému zníženiu vývoznej ceny do Únie (o 11 %), na ostatných vývozných trhoch došlo k nárastu o približne 10 %. Je však potrebné uviesť, že ceny pre trh USA boli počas ORP na približne rovnakej úrovni ako v Únii, zatiaľ čo podľa čínskych štatistických údajov o vývoze bol vývoz na ostatné trhy o 19 % na tonu drahší. Vzhľadom na to, že príslušný výrobok je veľmi homogénny, je takýto cenový rozdiel možné vysvetliť iba úmyselnou cenovou stratégiou čínskych vývozcov, ktorí majú vyššie ceny a zisky na trhoch s menšou konkurenciou, než na trhoch Únie alebo USA, kde sú nižšie ceny. Vzhľadom na to, že vývoz do Únie a USA predstavoval 46 % celkového čínskeho vývozu, vedie toto k záveru, že ak by clo prestalo platiť, mohla by byť táto cenová diskriminácia zachovaná a ďalej by dochádzalo k dumpingu prinajmenšom na trhu Únie.

         4.2.   Nevyužitá kapacita vývozcov

               (36)

               Keďže o čínskom výrobnom odvetví furfuraldehydu je k dispozícii len málo verejných informácií, nasledujúce závery vychádzajú hlavne z informácií uvedených v žiadosti o preskúmanie.

               (37)

               Podľa žiadosti o preskúmanie pred uplynutím platnosti čínska výroba furfurylaldehydu sa stabilne zvyšovala od roku 1999 a v roku 2009 objem výroby dosiahol približne 320 000 ton. Čínska miera využívania kapacity dosahuje približne 94 %, čo znamená, že v ČĽR existuje nevyužitá kapacita vo výške približne 20 000 ton za rok, t. j. asi polovica celkovej spotreby v Únii. V súčasnosti je v ČLR v prevádzke údajne viac ako 200 závodov na výrobu furfurylaldehydu, pričom čoraz viac z nich sa zapája do vývoznej činnosti.

               (38)

               Vzhľadom na uvedené možno dospieť k záveru, že v prípade zrušenia opatrení je možné očakávať, že vývoz príslušného výrobku z ČĽR by vstupoval na trh Únie mimo režimu aktívneho zušľachťovacieho styku vo významnom objeme a pravdepodobne by bol aj naďalej dumpingový.

         5.   Závery o pravdepodobnosti pokračovania dumpingu

               (39)

               Vzhľadom na to, že v ČĽR je k dispozícii výrazná výrobná kapacita, vzhľadom na schopnosť čínskych výrobcov rýchlo zvýšiť objem výroby a smerovať ju na vývoz, ako aj vzhľadom na ceny tohto vývozu možno odôvodnene predpokladať, že zrušenie opatrení by vyústilo do opakovaného vývozu z ČĽR do Únie mimo rámca režimu aktívneho zušľachťovacieho styku.

               (40)

               Súčasné vývozné ceny v rámci režimu aktívneho zušľachťovacieho styku nezahŕňajú antidumpingové clo. Usudzuje sa teda, že takéto ceny zároveň naznačujú úroveň budúcich cien, pokiaľ by sa opatrenia zrušili. V tejto súvislosti sa zistilo, že čínske vývozné ceny v režime aktívneho zušľachťovacieho styku boli dumpingové a miera podhodnotenia cien výrobcov z Únie predstavovala 11 % počas ORP, ako sa uvádza v odôvodnení 69.

               (41)

               Vzhľadom na opísané zistenia možno usúdiť, že vývoz z ČĽR je ešte stále dumpingový a že existuje pravdepodobnosť pokračovania dumpingu na trhu Únie v prípade zrušenia súčasných antidumpingových opatrení.

         D.   VYMEDZENIE POJMU VÝROBNÉHO ODVETVIA

               (42)

               Výrobné odvetvie Únie pozostáva z dvoch spoločností: Lenzing AG (Rakúsko) a Tanin Sevnica kemična industrija d. d (Slovinsko), ktoré spolu predstavujú 100 % výroby príslušného výrobku v Únii počas ORP. Obidve spoločnosti zaslali vyplnené dotazníky a plne spolupracovali pri prešetrovaní. Na tomto základe tvoria títo dvaja výrobcovia z Únie výrobné odvetvie Únie v zmysle článku 4 ods. 1 a článku 5 ods. 4 základného nariadenia. Z dôvodu ochrany dôverných informácií sa údaje týkajúce sa výkonnosti výrobného odvetvia Únie uvádzajú len v indexovej forme.

               (43)

               V porovnaní s pôvodným prešetrovaním sa výrobné odvetvie Únie zmenilo: predovšetkým spoločnosť Furfural Español S.A., v súčasnosti s názvom Nutrafur, španielsky výrobca, ktorý podal pôvodnú sťažnosť v roku 1994, ukončil v októbri 2008 výrobu, zatiaľ čo ani spoločnosť Lenzing z Rakúska, ani spoločnosť Tanin zo Slovinska v tom čase neboli v Únii. Spoločnosť Nutrafur, ktorá podporuje súčasnú žiadosť o preskúmanie, v tomto konaní nespolupracovala. Spoločnosť Nutrafur je však stále aktívna na trhu ako obchodník nakupujúci príslušný výrobok od svojich predchádzajúcich konkurentov z Únie. Údaje o výrobe spoločnosti Nutrafur za roky 2007 a 2008 uvedené v žiadosti boli zaradené do spotreby na trhu Únie.

         E.   SITUÁCIA NA TRHU ÚNIE

   1.   Spotreba na trhu Únie

               (44)

               Spotreba furfurylaldehydu v Únii sa stanovila na základe objemu predaja výrobného odvetvia Únie na trhu Únie (vrátane predaja spoločnosti Nutrafur, pokiaľ vyrábala furfurylaldehyd), dovozu v rámci režimu aktívneho zušľachťovacieho styku z ČLR a dovozu z ďalších tretích krajín do voľného obehu na základe z overených údajov dovozcu, spoločnosti International Furan Chemicals BV (ďalej len „IFC“) a Eurostatu. Keďže Eurostat nezverejňuje všetky údaje z dôvodu ochrany dôverných informácií, boli údaje Eurostatu použité iba pre dovoz z tretích krajín s výnimkou ČĽR a Dominikánskej republiky, pretože IFC je jediným dovozcom furfurylaldehydu z týchto zdrojov.

               (45)

               Na základe toho sa počas posudzovaného obdobia spotreba v Únii znížila o 24 %, zo 48 534 ton v roku 2007 na 36 725 ton počas ORP.

                  Tabuľka 1 –   Spotreba v Únii

                           Rok

                           2007

                           2008

                           2009

                           ORP

                           Tony

                           48 534

                           45 738

                           38 175

                           36 725

                           Index (2007 = 100)

                           100

                           94

                           79

                           76

                           Medziročný vývoj

                           –6

                           –15

                           –3

                              Zdroj: Overené odpovede výrobného odvetvia Únie a IFC na dotazník, žiadosť o preskúmanie a Eurostat.

         2.   Dovoz z ČĽR

   2.1.   Objem, podiel na trhu a ceny

               (46)

               Podľa čínskych štatistík o vývoze bol dovoz počas ORP na účely voľného obehu málo významný (2,5 tony) a väčšina čínskeho dovozu sa uskutočnila v rámci režimu aktívneho zušľachťovacieho styku. Objem čínskeho dovozu v rámci režimu aktívneho zušľachťovacieho styku sa znížil z 8 264 ton v roku 2007 na 2 749 ton počas ORP, t. j. o 67 %. V roku 2008 dosiahol čínsky dovoz v rámci režimu aktívneho zušľachťovacieho styku maximum, t. j. približne 10 000 ton, a v ďalších rokoch postupne klesal. V posudzovanom období klesol podiel čínskeho dovozu v rámci režimu aktívneho zušľachťovacieho styku na trhu zo 17 % na 8 %, t. j. o 9 percentuálnych bodov.

               (47)

               Cena čínskeho dovozu v rámci režimu aktívneho zušľachťovacieho styku klesla o 12 % zo 774 EUR v roku 2007 na 685 EUR v ORP.

                  Tabuľka 2 –   Dovoz z ČĽR

                           Rok

                           2007

                           2008

                           2009

                           ORP

                           Tony

                           8 264

                           10 002

                           5 159

                           2 749

                           Index (2007 = 100)

                           100

                           121

                           62

                           33

                           Medziročný vývoj

                           21

                           –59

                           –29

                           Podiel na trhu

                           17 %

                           22 %

                           14 %

                           7 %

                           Cena (EUR/tonu)

                           774

                           1 014

                           690

                           685

                           Index (2007 = 100)

                           100

                           131

                           89

                           88

                              Zdroj: Overené odpovede na dotazník od IFC.

         3.   Objem dovozu a dovozné ceny z tretích krajín

               (48)

               Je potrebné poznamenať, že rovnako ako v pôvodnom prešetrovaní predstavuje dovoz z Dominikánskej republiky výlučne zásielky od materskej spoločnosti jej európskej dcérskej spoločnosti na účely výroby furfurylalkoholu. Preto sú ceny uplatňované pri týchto transakciách transferovými cenami medzi prepojenými spoločnosťami a neodrážali skutočné trhové ceny. Podľa údajov Eurostatu sa objem dovozu furfuraldehydu do Únie z iných krajín ako ČĽR a jeho priemerné ceny vyvíjali takto:

                  Tabuľka 3 –   Dovoz do Únie z Dominikánskej republiky

                           Rok

                           2007

                           2008

                           2009

                           ORP

                           Tony

                           32 003

                           27 662

                           24 996

                           25 959

                           Index (2007 = 100)

                           100

                           86

                           78

                           81

                           Medziročný vývoj

                           –14

                           –8

                           3

                           Podiel na trhu

                           66 %

                           60 %

                           65 %

                           71 %

                           Cena (EUR/tonu)

                           809

                           982

                           582

                           670

                           Index (2007 = 100)

                           100

                           121

                           72

                           83

                  Tabuľka 4 –   Dovoz do Únie z ostatných tretích krajín

                           Rok

                           2007

                           2008

                           2009

                           ORP

                           Tony

                           1 687

                           1 583

                           1 226

                           1 158

                           Index (2007 = 100)

                           100

                           94

                           73

                           69

                           Medziročný vývoj

                           –6

                           –21

                           –4

                           Podiel na trhu

                           3 %

                           3 %

                           3 %

                           3 %

                           Cena (EUR/tonu)

                           800

                           997

                           632

                           621

                           Index (2007 = 100)

                           100

                           125

                           79

                           78

               (49)

               V posudzovanom období sa objem dovozu furfurylaldehydu z Dominikánskej republiky výrazne znížil o 19 % a do všetkých ostatných tretích krajín o 31 %. Napriek tomuto poklesu vývozu z Dominikánskej republiky sa podiel na trhu zvýšil zo 66 % na 71 %. Všetok tento dovoz bol však začlenený do výroby furfurylalkoholu európskou dcérskou spoločnosťou výrobcu v Dominikánskej republike. Preto sú ceny uplatňované pri týchto transakciách transferovými cenami medzi prepojenými spoločnosťami a nemusia odrážať skutočné trhové ceny.

         3.1.   Objem vývozu z ČLR do ostatných tretích krajín a vývozné ceny

               (50)

               Počas posudzovaného obdobia sa objem vývozu zvýšil o 105 % (čo zodpovedá približne 9 % celkového predaja v Únii v ORP). Je potrebné poznamenať, že vývoz výrobného odvetvia Únie do ostatných tretích krajín sa uskutočnil počas ORP za nízke ceny. Toto je možné vysvetliť hospodárskou súťažou veľkého množstva za nízke ceny s čínskym furfurylaldehydom v ostatných tretích krajinách.

                  Tabuľka 5 –   Objem vývozu a ceny výrobného odvetvia Únie do ostatných tretích krajín

                           Rok

                           2007

                           2008

                           2009

                           ORP

                           Objem – Index (2007 = 100)

                           100

                           136

                           211

                           205

                           Medziročný vývoj

                           36

                           75

                           –6

                           Ceny – Index (2007 = 100)

                           100

                           114

                           88

                           82

                           Medziročný vývoj

                           14

                           –26

                           –6

         4.   Hospodárska situácia výrobného odvetvia Únie

               (51)

               Hospodárska situácia výrobného odvetvia Únie, t. j. dvoch spoločností Lenzing a Tanin je analyzovaná nižšie.

         4.1.   Výroba

               (52)

               Celková výroba príslušného výrobku výrobného odvetvia Únie sa v posudzovanom období zvýšila o 14 %.

                  Tabuľka 6 –   Výroba Únie

                           Rok

                           2007

                           2008

                           2009

                           ORP

                           Index (2007 = 100)

                           100

                           109

                           114

                           114

                           Medziročný vývoj

                           9

                           5

                           0

                              Zdroj: Overené odpovede na dotazník vyplnené výrobcami z Únie.

         4.2.   Výrobná kapacita a využitie výrobnej kapacity

               (53)

               Výrobná kapacita výrobného odvetvia Únie sa počas posudzovaného obdobia nezmenila. Využitie kapacity výrobného odvetvia Únie sa zvýšilo o 12 percentuálnych bodov z 85 % na 97 %, čo znamená, že výroba dosiahla takmer plnú kapacitu.

                  Tabuľka 7 –   Výrobná kapacita

                           Rok

                           2007

                           2008

                           2009

                           ORP

                           Index (2007 = 100)

                           100

                           100

                           100

                           100

                           Využitie kapacity

                           85 %

                           92 %

                           96 %

                           97 %

                              Zdroj: Overené odpovede na dotazník vyplnené výrobcami z Únie.

         4.3.   Úroveň zásob

               (54)

               Uvedená tabuľka ukazuje, že zásoby výrobného odvetvia Únie sa počas posudzovaného obdobia zvýšili o 26 %. Zvýšenie stavu zásob bolo osobitne výrazné v období medzi rokmi 2007 a 2008, keď sa zásoby zvýšili o 193 %.

                  Tabuľka 8 –   Zásoby

                           Rok

                           2007

                           2008

                           2009

                           ORP

                           Index (2007 = 100)

                           100

                           293

                           165

                           126

                           Medziročný vývoj

                           193

                           – 128

                           –40

                              Zdroj: Overené odpovede na dotazník vyplnené výrobcami z Únie.

         4.4.   Objem predaja a podiel na trhu

               (55)

               Objem predaja výrobného odvetvia Únie neprepojeným zákazníkom na trhu Únie sa počas ORP zvýšil o 13 %. V dôsledku zvýšenia predaja sa počas posudzovaného obdobia zvýšil podiel výrobného odvetvia Únie na trhu o 5 percentuálnych bodov.

                  Tabuľka 9 –   Objem predaja a podiel na trhu Únie

                           Rok

                           2007

                           2008

                           2009

                           ORP

                           Index (2007 = 100)

                           100

                           100

                           112

                           113

                           Rozpätie podielu na trhu

                           10 – 20 %

                           10 – 20 %

                           14 – 24 %

                           15 – 25 %

                              Zdroj: Overené odpovede na dotazník vyplnené výrobcami z Únie.

         4.5.   Priemerná predajná cena

               (56)

               V priebehu posudzovaného obdobia sa priemerná predajná cena účtovaná výrobným odvetvím Únie na trhu Únie znížila o 1 %. V roku 2008 dosiahla priemerná predajná cena maximum pri náraste o 11 %, ale potom v ďalšom roku výrazne klesla. Mierny pokles predajnej ceny je potrebné posudzovať v súvislosti so zvýšením výrobných jednotkových nákladov o 5 %, ktoré výrobné odvetvie Únie nemohlo zohľadniť.

                  Tabuľka 10 –   Priemerná predajná cena v Únii

                           Rok

                           2007

                           2008

                           2009

                           ORP

                           Index (2007 = 100)

                           100

                           111

                           98

                           99

                           Medziročný vývoj

                           11

                           –13

                           1

                              Zdroj: Overené odpovede na dotazník vyplnený výrobcami z Únie.

         4.6.   Priemerné výrobné náklady

               (57)

               Počas posudzovaného obdobia sa priemerné výrobné náklady zvýšili o 5 %, predovšetkým v dôsledku vyššej zamestnanosti a teda vyšším celkovým nákladom na prácu.

                  Tabuľka 11 –   Priemerné výrobné náklady

                           Rok

                           2007

                           2008

                           2009

                           ORP

                           Index (2007 = 100)

                           100

                           105

                           105

                           105

                           Medziročný vývoj

                           5

                           0

                           0

                              Zdroj: Overené odpovede na dotazník vyplnené výrobcami z Únie.

         4.7.   Ziskovosť a peňažný tok

               (58)

               Zisk výrobného odvetvia Únie sa v posudzovanom období výrazne znížil, takisto ako peňažné toky, ktoré sa znížili o 56 %. Stalo sa to v dôsledku tlaku na predajné ceny, napriek nárastu výroby a predaja.

                  Tabuľka 12 –   ziskovosť a peňažný tok

                           Rok

                           2007

                           2008

                           2009

                           ORP

                           Index ziskovosti (2007 = 100)

                           100

                           175

                           –7

                           –4

                           Medziročný vývoj

                           75

                           – 182

                           3

                           Index peňažného toku (2007 = 100)

                           100

                           144

                           49

                           44

                           Medziročný vývoj

                           44

                           –95

                           –5

                              Zdroj: Overené odpovede na dotazník vyplnené výrobným odvetvím z Únie.

         4.8.   Investície, návratnosť investícií a schopnosť zvyšovať kapitál

               (59)

               Od roku 2007 do konca ORP klesli investície o 95 %. Návratnosť investícií, vyjadrená ako zisk/strata príslušného výrobku vo vzťahu k čistej účtovnej hodnote investícií sa počas posudzovaného obdobia výrazne znížila, čím sledovala trend investícií. Schopnosť žiadateľa zvýšiť kapitál sa v priebehu posudzovaného obdobia výrazne zhoršila v dôsledku zníženia ziskovosti a peňažného toku. Toto zhoršenie je zrejmé aj zo stavu žiadateľových investícií, ktoré v priebehu posudzovaného obdobia klesli o 95 %.

                  Tabuľka 13 –   Investície a návratnosť investícií

                           Rok

                           2007

                           2008

                           2009

                           ORP

                           Index investícií (2007 = 100)

                           100

                           61

                           2

                           5

                           Medziročný vývoj

                           –39

                           –59

                           3

                           Index návratnosti investícií (2007 = 100)

                           100

                           196

                           –7

                           –4

                           Medziročný vývoj

                           96

                           – 203

                           3

                              Zdroj: Odpovede na overený dotazník vyplnený výrobcami z Únie.

         4.9.   Zamestnanosť a produktivita

               (60)

               Miera zamestnanosti vo výrobnom odvetví Únie sa v posudzovanom období zvýšila o 8 %. Produktivita meraná produkciou v tonách na zamestnanca sa zvýšila o 6 %. Celkové náklady na prácu sa však v posudzovanom období zvýšili o 16 %.

                  Tabuľka 14 –   Zamestnanosť a produktivita

                           Rok

                           2007

                           2008

                           2009

                           ORP

                           Index zamestnanosti

                           100

                           109

                           109

                           108

                           Index produktivity (tony/zamestnanci)

                           100

                           100

                           105

                           106

                           Index nákladov práce

                           100

                           114

                           115

                           116

                              Zdroj: Odpovede na overený dotazník vyplnený výrobcami z Únie.

         4.10.   Rozsah dumpingového rozpätia

               (61)

               Vzhľadom na objem, podiel na trhu a ceny dumpingového dovozu z ČĽR sa vplyv skutočného dumpingového rozpätia na výrobné odvetvie Únie nemôže považovať za zanedbateľný.

         4.11.   Zotavenie sa z účinkov dumpingu

               (62)

               Ako tomu nasvedčuje pozitívny vývoj väčšiny z vymenovaných ukazovateľov, počas posudzovaného obdobia sa finančná situácia výrobného odvetvia Únie čiastočne zotavila z poškodzujúceho účinku dumpingového dovozu s pôvodom v ČĽR.

         4.12.   Rast

               (63)

               Spotreba Únie sa v počas posudzovaného obdobia znížila o 24 %, kým výroba výrobného odvetvia Únie, objem predaja a podiel na trhu sa počas toho istého obdobia zvýšili. Zároveň sa znížil objem dovozu z ČĽR a jeho podiel na trhu. Výrobné odvetvie Únie by však mohlo mať z opatrení do určitej miery úžitok, keďže čínsky tlak na predajné ceny im neumožnil dosiahnuť zisk, ani dosiahnuť cieľový zisk.

         5.   Záver o hospodárskej situácii výrobného odvetvia Únie

               (64)

               Furfuraldehyd z Dominikánskej republiky nie je na voľnom trhu Únie dostupný. Preto nič nesvedčí o tom, že by tento dovoz prispel k problematickej situácii výrobného odvetvia Únie. Vzhľadom na dovoz z tretích krajín sa jeho objem výrazne znížil na takú úroveň, že aj keď sa uskutočnil za veľmi nízke ceny, nie je jeho vplyv možné považovať za významný.

               (65)

               Opatrenia proti ČĽR mali pozitívny vplyv na hospodársku situáciu vo výrobnom odvetví Únie, keďže väčšina ukazovateľov ujmy vykázala priaznivý vývoj: výroba, objem predaja a hodnota predaja sa zvýšili. Napriek klesajúcej spotrebe dokázalo výrobné odvetvie Únie zvýšiť svoj podiel na trhu. Ziskovosť však počas ORP výrazne klesla. Výrobné odvetvie Únie nedokázalo dosiahnuť cieľový zisk, ktorý bol vzhľadom na zabezpečenie jeho vývoja v pôvodnom prešetrovaní stanovený na 5 %. V tomto zmysle sa dospelo k záveru, že výrobné odvetvie Únie utrpelo značnú ujmu v zmysle článku 3 ods. 5 základného nariadenia a že jeho finančná situácia zostáva zložitá.

         F.   PRAVDEPODOBNOSŤ OPAKOVANÉHO VÝSKYTU UJMY

               (66)

               V odôvodneniach 39 a 40 sa dospelo k záveru, že uplynutie platnosti opatrení by pravdepodobne viedlo k významnému zvýšeniu dumpingového vývozu z ČĽR do Únie.

               (67)

               Ako sa uvádza vyššie, v prípade zrušenia opatrení sú čínski výrobcovia schopní presmerovať veľký objem vývozu na trh Únie. Podľa žiadosti o preskúmanie dosiahla čínska výrobná kapacita 320 000 ton v roku 2009 s voľnou kapacitou najmenej 20 000 ton. Okrem toho sa zdá, že iné vývozné trhy, ako Japonsko, Thajsko a Spojené štáty americké, by nemohli absorbovať takú voľnú kapacitu, ktorá by teda bola s najväčšou pravdepodobnosťou presmerovaná na trh Únie.

               (68)

               Pokiaľ ide o ceny, čínske štatistiky o vývoze ukazujú, že počas ORP bola cena príslušného výrobku do USA podobná cenám vývozu do Únie v rámci režimu aktívneho zušľachťovacieho styku. Čínske ceny vývozu na ostatné trhy boli vyššie.

               (69)

               Vzhľadom na to, že čínske ceny podhodnotili ceny výrobného odvetvia Únie o 11 %, ak by sa nechala uplynúť platnosť opatrení, je pravdepodobné, že čínsky vývozcovia budú pokračovať vo svojom konaní, aby získali naspäť stratený podiel na trhu. Takéto správanie spolu so schopnosťou dodať významné množstvo príslušného výrobku na trh Únie by mali výrazne negatívny vplyv na výrobné odvetvie Únie a najmä na jeho ziskovosť.

               (70)

               Na základe toho sa dospelo k záveru, že uplynutie platnosti opatrení by s najväčšou pravdepodobnosťou viedlo k opakovanému výskytu ujmy spôsobenej dumpingovými dovozmi z ČĽR.

         G.   ZÁUJEM ÚNIE

   1.   Predbežná poznámka

               (71)

               V súlade s článkom 21 základného nariadenia sa preskúmalo, či by zachovanie existujúcich antidumpingových opatrení bolo v rozpore so záujmom Únie ako celku.

               (72)

               Stanovenie záujmu Únie bolo založené na posúdení všetkých príslušných záujmov, to znamená záujmov výrobného odvetvia Únie, dovozcov/obchodníkov, ako aj používateľov a dodávateľov príslušného výrobku.

               (73)

               V predchádzajúcom prešetrovaní sa predpokladalo, že prijatie opatrení by nebolo proti záujmu Únie. Okrem toho je toto prešetrovanie preskúmaním pred uplynutím platnosti, ktorým sa analyzuje situácia, keď sú zavedené antidumpingové opatrenia.

               (74)

               Na tomto základe sa skúmalo, či napriek záveru o pravdepodobnosti pokračovania dumpingu a opakovaného výskytu ujmy existujú závažné dôvody, ktoré by viedli k záveru, že nie je v záujme Únie zachovať opatrenia v tomto konkrétnom prípade.

         2.   Záujem výrobného odvetvia Únie

               (75)

               Výrobné odvetvie Únie preukázalo svoju životaschopnosť a schopnosť prispôsobiť sa meniacim sa podmienkam na trhu. Toto sa potvrdilo predovšetkým pozitívnym vývojom výroby a predaja v súvislosti s klesajúcou spotrebou v Únie. Vzhľadom na obrovský tlak na predajné ceny nemohla ziskovosť sledovať rovnako pozitívny trend.

               (76)

               Vzhľadom na existujúce voľné kapacity furfurylaldehydu v ČĽR spolu so skutočnosťou, že ostatné vývozné trhy (ako Japonsko, Thajsko a Spojené štáty americké) nemôžu v prípade, ak by sa nechala uplynúť platnosť opatrení, takúto voľnú kapacitu absorbovať, by sa čínski vývozcovia veľmi pravdepodobne pokúsili znovu získať stratené podiely na trhu tým, že by pokračovali vo svojom dumpingovom správaní na trhu Únie.

               (77)

               Bez pokračovania antidumpingových opatrení by sa teda situácia výrobného odvetvia Únie veľmi pravdepodobne výrazne zhoršila v dôsledku čínskeho lacného dumpingového dovozu, ako bolo vysvetlené v odôvodneniach 65 až 68.

         3.   Záujem dovozcov

               (78)

               V konaní spolupracoval iba jeden dovozca v Únii: spoločnosť IFC, so sídlom v Holandsku, ktorú vlastní výrobca furfurylaldehydu v Dominikánskej republike. Spoločnosť IFC je jediným aktívnym dovozcom furfurylaldehydu v Únii a niekoľko iných spoločností dováža príslušný výrobok príležitostne. Spoločnosť IFC je významným hráčom na trhu furfurylaldehydu (a furfurylalkoholu) v Únii, keďže predstavuje okolo 80 % spotreby v Únii. Spoločnosť IFC dováža z Dominikánskej republiky a ČĽR v rámci režimu aktívneho zušľachťovacieho styku a ostatných tretích krajín. Okrem toho je spoločnosť IFC hlavným zákazníkom výrobného odvetvia Únie a nakupuje približne 32 % jeho celkového predaja. Kúpený furfurylaldehyd je potom ďalej spracovávaný na furfurylalkohol spoločnosťou TFC, ktorá je prepojenou spoločnosťou spoločnosti IFC so sídlom v meste Geel, Belgicko.

               (79)

               Tento dovozca je v podstate nezaujatý, pokiaľ ide o konanie, keďže má na jednej strane záujem o prístup k čínskemu furfurylaldehydu bez akýchkoľvek obmedzení a záťaže spojenej so spĺňaním colných požiadaviek pre režim aktívneho zušľachťovacieho styku a na druhej strane by rád zachoval výrobné odvetvie Únie, aby mohol príslušný výrobok v krátkom čase získavať. Pokračovanie opatrení okrem toho odstraňuje súťaž s dovozom od materského výrobcu v Dominikánskej republike a konsoliduje pozíciu skupiny, pokiaľ ide o trhy s furfurylaldehydom a furfurylalkoholom (vrátane režimu aktívneho zušľachťovacieho styku) v Únii.

         4.   Záujem používateľov

               (80)

               Komisia zaslala dotazníky 27 priemyselným používateľom furfuraldehydu. Iba traja používatelia pri konaní spolupracovali, ale títo furfurylaldehyd nezískavali v ČĽR, ale priamo od výrobného odvetvia z Únie. Pre týchto používateľov je význam furfurylaldehydu pre ich podnikanie, spracovanie ropy alebo výrobu mazacích olejov zanedbateľný. Preto považujú vplyv antidumpingových opatrení na seba za obmedzený.

         5.   Záver o záujme Únie

               (81)

               Vzhľadom na uvedené sa dospelo k záveru, že neexistujú žiadne presvedčivé dôvody proti zanechaniu súčasných antidumpingových opatrení v platnosti.

         H.   ANTIDUMPINGOVÉ OPATRENIA

               (82)

               Všetky strany boli informované o základných skutočnostiach a úvahách, na základe ktorých sa plánovalo odporučiť zachovanie existujúcich opatrení. Tiež im bola poskytnutá lehota, počas ktorej sa po tomto zverejnení mohli vyjadriť. Príslušné predložené poznámky sa analyzovali, ale neviedli k zmene základných skutočností a úvah, na základe ktorých sa rozhodlo o zachovaní antidumpingových opatrení.

               (83)

               Z uvedených skutočností vyplýva, že ako je stanovené v článku 11 ods. 2 základného nariadenia, mali by sa zachovať antidumpingové opatrenia na dovoz furfuraldehydu s pôvodom v ČĽR uložené nariadením (ES) č. 639/2005. Tieto opatrenia spočívajú v osobitnom cle.

               (84)

               Avšak vzhľadom na to, že toto osobitné clo bolo stanovené na základe zistení pôvodného prešetrovania v roku 1995 a nikdy nebolo revidované, považovalo sa za vhodné posúdiť, či je výška cla stále primeraná. V tejto súvislosti Komisia zváži začatie ex officio dočasného preskúmania podľa článku 11 ods. 3 základného nariadenia,

         PRIJALA TOTO NARIADENIE:
   Článok 1
   1.   Týmto sa ukladá konečné antidumpingové clo na dovoz 2-furaldehydu (tiež známeho pod názvom furfuraldehyd alebo furfural) v súčasnosti zaradeného pod kód KN 2932 12 00 s pôvodom v Čínskej ľudovej republike.
   2.   Platná výška cla je 352 EUR na tonu.
   3.   V prípadoch, keď bol tovar poškodený pred uvedením do voľného obehu, a keď sa preto cena skutočne zaplatená alebo splatná pomerne rozdelila s cieľom stanoviť colnú hodnotu podľa článku 145 nariadenia Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (7), výška antidumpingového cla vypočítaná podľa odseku 2 tohto článku sa zníži o percentuálny podiel, ktorý zodpovedá pomernej časti skutočne zaplatenej alebo splatnej ceny.
   4.   Pokiaľ nie je uvedené inak, uplatňujú sa platné ustanovenia týkajúce sa cla.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. mája 2011

            Za Radu

            predseda

         MARTONYI J.

      (1)  Ú. v. EÚ L 343, 22.12.2009, s. 51.

      (2)  Ú. v. ES L 15, 21.1.1995, s. 11.

      (3)  Ú. v. ES L 328, 22.12.1999, s. 1.

      (4)  Ú. v. EÚ L 107, 28.4.2005, s. 1.

      (5)  Ú. v. EÚ C 16, 22.1.2010, s. 40.

      (6)  Ú. v. EÚ C 107, 27.4.2010, s. 10.

      (7)  Ú. v. ES L 253, 11.10.1993, s. 1.


title: Vykonávacie nariadenie Komisie (EÚ) č. 541/2013 z  13. júna 2013 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               14.6.2013

               SK

               Úradný vestník Európskej únie

               L 162/5

         VYKONÁVACIE NARIADENIE KOMISIE (EÚ) č. 541/2013
   z 13. júna 2013,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. júna 2013

            Za Komisiu v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MK

                  55,8

                  TN

                  30,0

                  TR

                  69,6

                  ZZ

                  51,8

                  0707 00 05

                  EG

                  172,5

                  MK

                  28,7

                  TR

                  142,5

                  ZZ

                  114,6

                  0709 93 10

                  TR

                  142,7

                  ZZ

                  142,7

                  0805 50 10

                  AR

                  103,9

                  TR

                  115,2

                  ZA

                  114,0

                  ZZ

                  111,0

                  0808 10 80

                  AR

                  152,2

                  BR

                  108,3

                  CL

                  127,0

                  CN

                  96,2

                  NZ

                  138,5

                  US

                  161,5

                  ZA

                  111,2

                  ZZ

                  127,8

                  0809 10 00

                  IL

                  342,4

                  TR

                  198,3

                  ZZ

                  270,4

                  0809 29 00

                  TR

                  408,9

                  US

                  752,9

                  ZZ

                  580,9

                  0809 30

                  IL

                  214,0

                  MA

                  207,9

                  TR

                  196,9

                  ZZ

                  206,3

                  0809 40 05

                  CL

                  118,6

                  IL

                  308,9

                  ZZ

                  213,8

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2015/905 z 10. júna 2015, ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Pecorino Toscano (CHOP)]

text:
               13.6.2015

               SK

               Úradný vestník Európskej únie

               L 148/7

         VYKONÁVACIE NARIADENIE KOMISIE (EÚ) 2015/905
   z 10. júna 2015,
   ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Pecorino Toscano (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Talianska o schválenie zmeny špecifikácie chráneného označenia pôvodu „Pecorino Toscano“ zapísaného do registra na základe nariadenia Komisie (ES) č. 1263/96 (2) zmeneného nariadením (EÚ) č. 306/2010 (3).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (4).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie sa musí schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Pecorino Toscano“ (CHOP) sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. júna 2015

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Nariadenie Komisie (ES) č. 1263/96 z 1. júla 1996, ktorým sa mení príloha nariadenia (ES) č. 1107/96 o zápise zemepisných názvov a označení pôvodu podľa postupu ustanoveného v článku 17 nariadenia (EHS) č. 2081/92 (Ú. v. ES L 163, 2.7.1996, s. 19).

      (3)  Nariadenie Komisie (EÚ) č. 306/2010 z 14. apríla 2010, ktorým sa schvaľujú väčšie zmeny a doplnenia špecifikácie názvu zapísaného do Registra chránených označení pôvodu a chránených zemepisných označení [Pecorino Toscano (CHOP)] (Ú. v. EÚ L 94, 15.4.2010, s. 19).

      (4)  Ú. v. EÚ C 18, 21.1.2015, s. 12.


title: Vykonávacie nariadenie Komisie (EÚ) č. 29/2012 z  13. januára 2012 o obchodných normách na olivový olej

text:
               14.1.2012

               SK

               Úradný vestník Európskej únie

               L 12/14

         VYKONÁVACIE NARIADENIE KOMISIE (EÚ) č. 29/2012
   z 13. januára 2012
   o obchodných normách na olivový olej
   (kodifikované znenie)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 113 ods. 1 písm. a) a jeho článok 121 prvý odsek písm. a) v nadväznosti na jeho článok 4,
   keďže:

               (1)

               Nariadenie Komisie (ES) č. 1019/2002 z 13. júna 2002 o obchodných normách na olivový olej (2) bolo opakovane podstatným spôsobom zmenené a doplnené (3). V záujme jasnosti a prehľadnosti by sa malo toto nariadenie kodifikovať.

               (2)

               Olivový olej sa vyznačuje určitými vlastnosťami, najmä organoleptickými a nutričnými, ktoré mu vzhľadom na jeho výrobné náklady umožňujú prístup na trh s relatívne vysokými cenami v porovnaní s väčšinou ostatných rastlinných tukov. Vzhľadom na situáciu na tomto trhu sa musia stanoviť na olivový olej obchodné normy obsahujúce hlavne osobitné pravidlá označovania, ktorými sa nahradia pravidlá uvedené v smernici 2000/13/ES Európskeho parlamentu a Rady z 20. marca 2000 o aproximácii právnych predpisov členských štátov, týkajúcich sa označovania, prezentácie a reklamy potravín (4), a najmä pravidlá uvedené v jej článku 2.

               (3)

               S cieľom garantovať pravosť predávaných olivových olejov obaly určené pre maloobchod by mali mať malý objem a mali by byť opatrené vhodným uzáverom. Členským štátom by sa však malo umožniť povoliť väčšie obaly pre podniky spoločného stravovania.

               (4)

               Okrem povinných označení rôznych kategórií olivového oleja uvedených v článku 118 nariadenia (ES) č. 1234/2007 spotrebitelia musia byť informovaní aj o typoch ponúkaného olivového oleja.

               (5)

               V dôsledku poľnohospodárskych tradícií a miestnych spôsobov extrakcie a namiešavania zmesí môžu mať panenské olivové oleje určené na priamy trh úplne odlišnú chuť a kvalitu v závislosti od ich geografického pôvodu. Toto môže mať za následok cenové rozdiely v rámci tejto istej kategórie, ktoré spôsobujú narúšanie trhu. Neexistujú žiadne podstatné rozdiely spojené s pôvodom v iných kategóriách jedlého olivového oleja, a tým uvedenie označenia pôvodu na priamom obale takéhoto oleja môže viesť spotrebiteľov k domnienke, že rozdiely v kvalite skutočne existujú. S cieľom nedeformovať trh s jedlými olivovými olejmi sa musí vytvoriť na úrovni Európskej únie povinný systém označovania pôvodu, ktorý bude obmedzený na extrapanenské a panenské olivové oleje a ktorý spĺňa určité presne definované podmienky. Táto dobrovoľná úprava, implementovaná do roku 2009, sa ukázala ako nedostatočná na zamedzenie zavádzania spotrebiteľa, pokiaľ ide o skutočné vlastnosti panenských olejov. Okrem toho sa nariadením Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (5), zaviedli pravidlá vysledovateľnosti, ktoré sa uplatňujú od 1. januára 2005. Zo skúseností hospodárskych subjektov a správnych orgánov získaných v tejto záležitosti vyplývalo, že označovanie pôvodu extrapanenského a panenského olivového oleja etiketami by malo byť povinné.

               (6)

               Existujúce ochranné známky s geografickými odkazmi sa môžu naďalej používať za predpokladu, že boli úradne zaregistrované v minulosti v súlade s prvou smernicou Rady 89/104/EHS z 21. decembra 1988, zameranou na aproximáciu právnych predpisov členských štátov týkajúcich sa ochranných známok (6), alebo s nariadením Rady (ES) č. 207/2009 z 26. februára 2009 o ochrannej známke Spoločenstva (7).

               (7)

               Regionálne označovanie pôvodu môže byť pokryté chráneným označením pôvodu (CHOP) alebo chráneným zemepisným označením (CHZO) podľa nariadenia Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (8). Označenia uvádzajúce regionálny pôvod musia byť vyhradené pre CHOP alebo CHOZ tak, aby sa zabránilo uvádzaniu spotrebiteľov do omylu, čo by postupne mohlo viesť k poruchám na trhu. V prípade dovážaných olivových olejov sa musia dodržiavať pravidlá o nepreferenčnom pôvode, uvedené v nariadení Rady (EHS) č. 2913/92 z 12. októbra 1992, ktorým sa zavádza Colný sadzobník spoločenstva (9).

               (8)

               Ak sa označenie pôvodu panenského olivového oleja týka Únie alebo členského štátu, tak treba mať na pamäti, že nielen použité olivy, ale aj extrakčné techniky a postupy ovplyvňujú kvalitu a chuť oleja. Označenie pôvodu sa preto musí vzťahovať na zemepisnú oblasť, v ktorej bol olivový olej získaný, čo je spravidla oblasť, v ktorej bol olej z olív vyextrahovaný. V určitých prípadoch sa však olej extrahuje na mieste, ktoré nie je identické s miestom zberu olív, a táto informácia musí byť uvedená na obaloch alebo etiketách nachádzajúcich sa na obaloch tak, aby sa zabezpečilo, že spotrebitelia nebudú uvádzaní do omylu a trh s olivovým olejom nebude narušený.

               (9)

               Významný podiel extrapanenského a panenského olivového oleja v Únii pozostáva zo zmesí olejov pochádzajúcich z rôznych členských štátov a tretích krajín. Na označovanie pôvodu takýchto zmesí etiketami by sa mali prijať jednoduché ustanovenia.

               (10)

               Podľa smernice 2000/13/ES informácie uvedené v označení nesmú kupujúceho zavádzať, najmä pokiaľ ide o vlastnosti dotknutého olivového oleja, ani tým, že sa mu budú pripisovať vlastnosti, ktoré nemá, alebo tým, že sa bude naznačovať, že sa vyznačuje osobitnými vlastnosťami, ktorými sa v skutočnosti väčšina olejov vyznačuje. Určité bežne používané alternatívne označenia, špecifické pre olivový olej, si taktiež vyžadujú harmonizované pravidlá s cieľom takéto tvrdenia presne definovať a zabezpečiť možnosť overenia ich správnosti. Príslušne aj pojmy „lisovanie za studena“ a „extrakcia za studena“ musia zodpovedať technicky definovanej tradičnej výrobnej metóde. Určité pojmy, ktorými sa opisujú organoleptické vlastnosti vyjadrujúce chuť a/alebo vôňu extrapanenských a panenských olivových olejov, vymedzila Medzinárodná rada pre olivy (International Olive Council, ďalej len „IOC“) vo svojej revidovanej metóde organoleptického hodnotenia panenských olivových olejov. Používanie takýchto pojmov na etiketách extrapanenských a panenských olivových olejov by sa malo vyhradiť pre oleje, ktoré prešli posudzovaním podľa zodpovedajúcej metódy analýzy. Pre určité hospodárske subjekty, ktoré v súčasnosti používajú vyhradené pojmy, sú potrebné prechodné opatrenia.. Odkaz na kyslosť izolovane nesprávne naznačuje meradlo absolútnej kvality, zavádzajúce spotrebiteľov, pretože tento faktor predstavuje kvalitatívnu hodnotu iba v spojení s ostatnými charakteristickými vlastnosťami dotknutého olivového oleja. Následne, vzhľadom na šírenie určitých označení a ich ekonomický význam, sa musia stanoviť objektívne kritériá ich používania s cieľom zaviesť jasnosť na trh s olivovým olejom.

               (11)

               Musia sa podniknúť kroky na zabezpečenie toho, aby potraviny obsahujúce olivový olej nevyužívali vyzdvihovanie kvality oleja pred spotrebiteľmi bez jasného špecifikovania skutočného zloženia výrobku. Percento olivového oleja a určité údaje špecifické pre výrobky pozostávajúce výlučne zo zmesi rastlinných olejov sa z tohto dôvodu musia jasne uviesť v označení výrobku. Navyše sa musí brať ohľad na osobitné ustanovenia uvedené v určitých nariadeniach špecifických pre výrobky na báze olivového oleja.

               (12)

               Názvy kategórií olivového oleja zodpovedajú fyzikálno-chemickým a organoleptickým vlastnostiam, ktoré sú stanovené v prílohe XVI k nariadeniu (ES) č. 1234/2007 a v nariadení Komisie (EHS) č. 2568/91 z 11. júla 1991 o vlastnostiach olivového oleja a oleja z olivových zvyškov a o príslušných analytických metódach (10). Všetky ostatné údaje, ktoré sú v označení výrobkov, by mali byť potvrdené objektívnymi prvkami s cieľom zabezpečiť, aby spotrebitelia neboli uvádzaní do omylu a aby súťaž na trhu s dotknutými olejmi nebola narušená.

               (13)

               V rámci systému kontrol uvedeného článku 113 ods. 3 druhého pododseku nariadenia (ES) č. 1234/2007 členské štáty musia špecifikovať dôkazy, ktoré sa musia predložiť, a finančné pokuty vyrubené v prípade rozdielnych výrazov, ktoré sa môžu používať v označení výrobkov. Bez toho, aby sa vopred vylúčili všetky možnosti, súčasťou takéhoto dôkazu môžu byť overené fakty, výsledky analýz alebo spoľahlivé záznamy spolu s administratívnymi a účtovanými záznamami.

               (14)

               Keďže kontroly v podnikoch zodpovedných za označovanie sa musia vykonávať v tom členskom štáte, v ktorom sú založené, mal by existovať postup administratívnej spolupráce medzi Komisiou a tými členskými štátmi, v ktorých sa s olejom obchoduje.

               (15)

               S cieľom vyhodnotiť mechanizmy uvedené v tomto nariadení dotknuté členské štáty by mali podať hlásenie o skutočnostiach a ťažkostiach, na ktoré narazili.

               (16)

               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   1.   Bez toho, aby bola dotknutá smernica 2000/13/ES a nariadenie (ES) č. 510/2006, týmto nariadením sa ustanovujú špecifické normy na obchodovanie s olivovými olejmi a s olejmi z olivových výliskov uvedenými v bode 1 písm. a) a b), v bodoch 3 a 6 prílohy XVI k nariadeniu (ES) č. 1234/2007 na maloobchodnej úrovni.
   2.   Na účely tohto nariadenia „maloobchodná úroveň“ znamená predaj konečnému spotrebiteľovi oleja, tak ako je uvedené v odseku 1, ponúkaného v prirodzenom stave alebo nachádzajúceho sa v potravinách.
   Článok 2
   Oleje uvedené v článku 1 ods. 1 sa budú konečnému spotrebiteľovi ponúkať v obaloch s objemom maximálne päť litrov. Takéto obaly musia byť opatrené otváracím systémom, ktorý sa po prvom otvorení už nedá uzatvoriť, a musia byť označené v súlade s článkami 3 až 6.
   V prípade olejov určených na spotrebu v reštauráciách, nemocniciach, závodných jedálňach a ostatných podobných zariadeniach spoločného stravovania môžu však členské štáty stanoviť pre obaly aj maximálny objem, ktorý bude vyšší ako päť litrov, a to v závislosti od typu zariadenia.
   Článok 3
   Označenie v súlade s článkom 118 nariadenia (ES) č. 1234/2007 sa považuje za názov, pod ktorým sa daný výrobok predáva, ako sa uvádza v článku 3 ods. 1 bode 1 smernice 2000/13/ES.
   Na etiketách olejov uvedených v článku 1 ods. 1 sú jasným a nezmazateľným písmom, okrem označenia uvedeného v prvom odseku, tohto článku ale nie nevyhnutne v jeho blízkosti, uvedené tieto informácie o kategórii oleja:

               a)

               extrapanenský olivový olej:
               „olivový olej výberovej kategórie, získaný priamo z olív a výlučne mechanickými spôsobmi“;

               b)

               panenský olivový olej:
               „olivový olej získaný priamo z olív a výlučne mechanickými spôsobmi“;

               c)

               olivový olej pozostávajúci z rafinovaných olivových olejov a panenských olivových olejov:
               „olej obsahujúci výlučne olivové oleje, ktoré prešli rafináciou, a oleje získané priamo z olív“;

               d)

               olej z olivových výliskov:

                              „olej obsahujúci výlučne oleje získané opracovaním produktu získaného po extrakcii olivového oleja a oleje získané priamo z olív“

                           alebo

                              „olej obsahujúci výlučne oleje získané spracovaním olivových výliskov a oleje získané priamo z olív“.

         Článok 4
   1.   Na etikete extrapanenského a panenského olivového oleja vymedzených v bode 1 písm. a) a b) prílohy XVI k nariadeniu (ES) č. 1234/2007 sa uvádza označenie pôvodu.
   Na etikete výrobkov vymedzených v bodoch 3 a 6 prílohy XVI k nariadeniu (ES) č. 1234/2007 sa označenie pôvodu neuvádza.
   Na účely tohto nariadenia sa pod pojmom „označenie pôvodu“ rozumie odkaz na zemepisnú oblasť na obale alebo na etikete nachádzajúcej sa na obale.
   2.   Označenia pôvodu uvedené v odseku 1 pozostávajú:

               a)

               v súlade s ustanoveniami v odsekoch 4 a 5 v prípade olivových olejov pochádzajúcich z jedného členského štátu alebo tretej krajiny len z odkazu na členský štát, Úniu alebo tretiu krajinu, podľa potreby, alebo

               b)

               v súlade s ustanoveniami v odsekoch 4 a 5 v prípade zmesí olivových olejov pochádzajúcich z viacerých členských štátov alebo tretích krajín len z jedného z týchto označení, podľa potreby:

                           i)

                           „zmes olivových olejov s pôvodom v Európskej únii“ alebo z odkazu na Úniu;

                           ii)

                           „zmes olivových olejov nepochádzajúcich z Európskej únie“ alebo z odkazu na iný pôvod ako pôvod z Únie;

                           iii)

                           „zmes olivových olejov z Únie a olivových olejov nepochádzajúcich z Únie“ alebo z odkazu na pôvod z Únie a iný pôvod ako pôvod z Únie, alebo

               c)

               len z chráneného označenia pôvodu alebo chráneného zemepisného označenia uvedených v nariadení (ES) č. 510/2006 v súlade s ustanoveniami príslušnej špecifikácie výrobku.

         3.   Názvy značiek alebo firiem, o ktorých zápis sa požiadalo najneskôr do 31. decembra 1998 na základe smernice 89/104/EHS alebo najneskôr do 31. mája 2002 podľa nariadenia Rady (ES) č. 40/94 (11), sa nebudú považovať za označenia pôvodu, na ktoré sa vzťahuje toto nariadenie.
   4.   V prípade dovozu z tretích krajín bude označenie pôvodu určené v súlade s článkami 22 až 26 nariadenia (EHS) č. 2913/92.
   5.   Označenie pôvodu uvádzajúce členský štát alebo Úniu musí zodpovedať zemepisnej oblasti, v ktorej boli dotknuté olivy zozbierané alebo v ktorej sa nachádza lisovňa, v ktorej bol olej z olív vyextrahovaný.
   Ak boli olivy zozbierané v členskom štáte alebo v tretej krajine okrem krajiny, v ktorej sa nachádza lisovňa, v ktorej bol olej z olív vyextrahovaný, označenie pôvodu musí obsahovať nasledujúci text: „(extra)panenský olivový olej vyrobený v (Únii alebo názov dotknutého členského štátu) z olív zozbieraných v (Únii alebo názov dotknutého členského štátu alebo tretej krajiny)“.
   Článok 5
   Spomedzi alternatívnych označení, ktoré sa môžu uvádzať na etiketách oleja uvedených v článku 1 ods. 1, označenia uvedené v tomto článku musia spĺňať nasledujúce požiadavky:

               a)

               označenie „prvé lisovanie za studena“ sa môže uvádzať iba v prípade extrapanenských alebo panenských olivových olejov získaných pri teplote nižšej ako 27 °C z prvého mechanického lisovania olivovej pasty metódou tradičnej extrakcie s použitím hydraulických lisov;

               b)

               označenie „extrakcia za studena“ sa môže uvádzať pri extrapanenských alebo panenských olivových olejov získaných pri teplote nižšej ako 27 °C perkoláciou alebo odstredením olivovej pasty;

               c)

               označenie organoleptických vlastností vyjadrujúcich chuť a/alebo vôňu sa môže uvádzať len na extrapanenských alebo panenských olivových olejoch; pojmy uvedené v bode 3.3 prílohy XII k nariadeniu (EHS) č. 2568/91 sa môžu uvádzať na etikete len v prípade, ak sa zakladajú na výsledkoch posudzovania vykonaného podľa zodpovedajúcej metódy ustanovenej v uvedenej prílohe;

               d)

               označenie kyslosti alebo maximálnej kyslosti sa môže uvádzať iba vtedy, ak je písmenami rovnakej veľkosti a v tom istom zornom poli doplnené o údaje o peroxidovom čísle, o obsahu vosku a o ultrafialovej absorpcii, určenými v súlade s nariadením (EHS) č. 2568/91.

         Výrobky predávané pod ochrannými známkami, o ktorých zápis sa požiadalo najneskôr 1. marca 2008 a ktoré obsahujú aspoň jeden z pojmov uvedených v bode 3.3 prílohy XII k nariadeniu (EHS) č. 2568/91, nemusia byť v súlade s požiadavkami článku 5 prvý odsek písm. c) tohto nariadenia do 1. novembra 2012.
   Článok 6
   1.   Ak je prítomnosť olejov, ako je uvedené v článku 1 ods. 1, v zmesi olivového oleja a iných rastlinných olejov v označení zvýraznená na inom mieste ako v zozname prísad, s použitím výrazov, obrázkov alebo grafiky, tak uvedená zmes musí byť opatrená nasledujúcim obchodným označením: „Zmes rastlinných olejov (alebo špecifické názvy použitých rastlinných olejov) a olivového oleja“, za ktorým bude priamo nasledovať údaj o percente olivového oleja v zmesi.
   Ako je uvedené v prvom pododseku, prítomnosť olivového oleja môže byť zvýraznená obrázkami alebo grafikou v označení zmesi iba v prípade, že predstavuje viac ako 50 % predmetnej zmesi.
   Členské štáty môžu na svojom území zakázať výrobu zmesí olivového oleja a iných rastlinných olejov uvedených v prvom pododseku na účely vlastnej spotreby. Nemôžu však na svojom území zakázať obchodovanie s takýmito zmesami pochádzajúcimi z iných krajín a nemôžu na svojom území zakázať výrobu takýchto zmesí na účely obchodovania v inom členskom štáte alebo na účely exportu.
   2.   Ak sa prítomnosť oleja podľa článku 1 ods. 1 tohto nariadenia v potravinách iných ako potraviny uvedené v odseku 1 tohto článku uvádza pomocou slov, obrázkov alebo grafiky na etikete inde ako v zozname zložiek, priamo za obchodným označením potraviny nasleduje obsah oleja v percentách celkovej čistej hmotnosti potraviny podľa článku 1 ods. 1 tohto nariadenia, s výnimkou tuniaka v olivovom oleji uvedeného v nariadení Rady (EHS) č. 1536/92 (12) a sardiniek v olivovom oleji uvedených v nariadení Rady (EHS) č. 2136/89 (13).
   Percento pridaného olivového oleja vzhľadom na celkovú netto hmotnosť potraviny môže byť nahradené percentom pridaného olivového oleja vzhľadom na celkovú hmotnosť tukov, s pridaním slov percento tukov.
   3.   Na etiketách výrobkov uvedených v odsekoch 1 a 2 tohto článku sa označenie uvedené v článku 3 prvom odseku môže nahradiť slovami „olivový olej“.
   Ak je vo výrobku prítomný olej z olivových výliskov, slová „olivový olej“ sa nahrádzajú slovami „olej z olivových výliskov“.
   4.   Na etiketách výrobkov uvedených v odsekoch 1 a 2 tohto článku sa informácie uvedené v článku 3 druhom odseku nevyžadujú.
   Článok 7
   Na žiadosť členského štátu, v ktorom sa nachádza adresa výrobcu, baliarne alebo predávajúceho, uvedená v označení na obale, dotknutá strana dodá dokumentáciu ako podklady na označenia uvedené v článkoch 4, 5 a 6, zloženú z jednej alebo viacerých nasledujúcich častí:

               a)

               skutočné údaje alebo vedecky podložené skutočnosti;

               b)

               výsledky analýz alebo automatických záznamov vykonaných na reprezentatívnych vzorkách;

               c)

               administratívne alebo účtovné informácie vedené v súlade s predpismi Únie a/alebo národnými predpismi.

         Dotknutý členský štát povolí toleranciu medzi označeniami uvedenými v článkoch 4, 5 a 6 a tými, ktoré sú uvedené v celkovom označení výrobku, a závermi, ku ktorým sa dospelo na základe predloženej podpornej dokumentácie a/alebo porovnateľných znaleckých posudkov, berúc pritom do úvahy správnosť a opakovateľnosť dotknutých metód a dokumentácie a tam, kde to pripadá do úvahy, správnosť a opakovateľnosť porovnateľných znaleckých posudkov.
   Článok 8
   1.   Každý členský štát doručí názov a adresu orgánu alebo orgánov zodpovedných za monitorovanie uplatňovania tohto nariadenia Komisii, ktorá bude o tom informovať ostatné členské štáty a všetky zainteresované strany, ktoré o to požiadajú.
   2.   Členský štát, v ktorom sa nachádza adresa výrobcu, baliarne alebo predávajúceho uvedeného v označení výrobku, odoberie na základe žiadosti o overenie vzorky vzorku výrobku pred koncom mesiaca nasledujúceho po mesiaci podania žiadosti a preverí pravdivosť označení uvedených v predmetnom označení. Takúto žiadosť môžu zaslať:

               a)

               príslušné oddelenia Komisie;

               b)

               organizácia prevádzkovateľov príslušného členského štátu uvedená v článku 125 nariadenia (ES) č. 1234/2007;

               c)

               kontrolný orgán iného členského štátu.

         3.   Žiadosti uvedené v odseku 2 musia byť doplnené o všetky informácie nevyhnutné z hľadiska požadovaného preverenia, a to najmä:

               a)

               dátum odberu vzorky alebo kúpy daného oleja;

               b)

               názov alebo obchodné meno a sídlo subjektu, v ktorom bola vzorka odobratá alebo kde bol dotknutý olej kúpený;

               c)

               počet dotknutých výrobných dávok;

               d)

               kópiu všetkých označení nachádzajúcich sa na obale dotknutého oleja;

               e)

               výsledky analýz alebo iných porovnateľných znaleckých posudkov s uvedením použitých metód a meno a adresu dotknutého laboratória alebo znalca;

               f)

               tam, kde to prichádza do úvahy, názov dodávateľa daného oleja deklarovaný odbytovou predajňou.

         4.   Do konca tretieho mesiaca nasledujúceho po mesiaci podania žiadosti uvedenej v odseku 2 dotknutý členský štát musí informovať žiadateľa o jemu pridelenom referenčnom čísle a o vykonaných opatreniach.
   Článok 9
   1.   Členské štáty vykonajú nevyhnutné opatrenia vrátane tých, ktoré sa týkajú systému pokút, na zabezpečenie dosiahnutia súladu s týmto nariadením.
   Členské štáty oznámia Komisii opatrenia vykonané na tento účel najneskôr do 31. decembra 2002 a zmeny a doplnky k týmto opatreniam do konca mesiaca nasledujúceho po mesiaci, v ktorom boli schválené.
   Česká republika, Estónsko, Cyprus, Lotyšsko, Litva, Maďarsko, Poľsko, Slovinsko a Slovensko oznámia Komisii opatrenia uvedené v prvom pododseku najneskôr 31. decembra 2004 a znenia týchto opatrení pred koncom mesiaca nasledujúceho po mesiaci, v ktorom ich prijali.
   Bulharsko a Rumunsko oznámia Komisii opatrenia uvedené v prvom pododseku najneskôr do 31. decembra 2010 a zmeny a doplnky k uvedeným opatreniam do konca mesiaca nasledujúceho po mesiaci, v ktorom boli prijaté.
   2.   Na účely preverovania označení uvedených v článkoch 4, 5 a 6 môžu dotknuté členské štáty zaviesť mechanizmy schvaľovania podnikov, ktorých baliarne sa nachádzajú na ich území.
   Súhlas sa udelí a písmenovo-číslicové označenie sa pridelí každému podniku, ktorý o to požiada, za predpokladu, že spĺňa nasledujúce podmienky:

               a)

               vlastní baliace zariadenia;

               b)

               zaviaže sa zhromažďovať a uchovávať podpornú dokumentáciu požadovanú členským štátom podľa článku 7;

               c)

               má skladovací systém, ktorý umožňuje skontrolovať pôvod olejov opatrených označením pôvodu k spokojnosti dotknutého členského štátu, a pridelí písmenovo-číslicové identifikačné označenie.

         V označení výrobku, tam, kde to prichádza do úvahy, bude uvedené písmenovo-číslicové identifikačné označenie schválenej baliarne.
   Článok 10
   Dotknuté členské štáty doručia Komisii každoročne najneskôr do 31. marca správu obsahujúcu nasledujúce informácie za predchádzajúci rok:

               a)

               žiadosti o preverenia obdržané v súlade s článkom 8 ods. 2;

               b)

               vykonané preverenia a preverenia, s ktorými sa začalo v predchádzajúcich hospodárskych rokoch a v ktorých sa ešte stále pokračuje;

               c)

               dôsledky vykonaných preverení a uložených pokút.

         V danej správe budú tieto informácie uvedené podľa rokov uskutočnenia preverení a podľa kategórií porušení. Tam, kde to prichádza do úvahy, budú v nej uverejnené všetky špecifické problémy, na ktoré sa narazilo, a navrhnuté zlepšenia kontrolných mechanizmov.
   Článok 11
   Nariadenie (ES) č. 1019/2002 sa zrušuje.
   Odkazy na zrušené nariadenie sa považujú za odkazy na toto nariadenie a znejú v súlade s tabuľkou zhody uvedenou v prílohe II.
   Článok 12
   1.   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   2.   Produkty, ktoré boli legálne vyrobené a označené v Únii alebo legálne dovezené do Únie a dané do voľného obehu pred 1. júlom 2012, sa smú umiestňovať na trh až do vyčerpania zásob.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. januára 2012

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. ES L 155, 14.6.2002, s. 27.

      (3)  Pozri prílohu I.

      (4)  Ú. v. ES L 109, 6.5.2000, s. 29.

      (5)  Ú. v. ES L 31, 1.2.2002, s. 1.

      (6)  Ú. v. ES L 40, 11.2.1989, s. 1.

      (7)  Ú. v. EÚ L 78, 24.3.2009, s. 1.

      (8)  Ú. v. EÚ L 93, 31.3.2006, s. 12.

      (9)  Ú. v. ES. L 302, 19.10.1992, s. 1.

      (10)  Ú. v. ES L 248, 5.9.1991, s. 1.

      (11)  Ú. v. ES L 11, 14.1.1994, s. 1.

      (12)  Ú. v. ES L 163, 17.6.1992, s. 1.

      (13)  Ú. v. ES L 212, 22.7.1989, s. 79.

      PRÍLOHA I

         Zrušené nariadenie so zoznamom neskorších zmien a doplnení

                  Nariadenie Komisie (ES) č. 1019/2002
                  (Ú. v. ES L 155, 14.6.2002, s. 27).

                  Nariadenie Komisie (ES) č. 1964/2002
                  (Ú. v. ES L 300, 5.11.2002, s. 3).

                  Nariadenie Komisie (ES) č. 1176/2003
                  (Ú. v. EÚ L 164, 2.7.2003, s. 12).

                  Nariadenie Komisie (ES) č. 406/2004
                  (Ú. v. EÚ L 67, 5.3.2004, s. 10).

                  Len článok 3.

                  Nariadenie Komisie (ES) č. 1750/2004
                  (Ú. v. EÚ L 312, 9.10.2004, s. 7).

                  Nariadenie Komisie (ES) č. 1044/2006
                  (Ú. v. EÚ L 187, 8.7.2006, s. 20).

                  Nariadenie Komisie (ES) č. 632/2008
                  (Ú. v. EÚ L 173, 3.7.2008, s. 16).

                  Nariadenie Komisie (ES) č. 1183/2008
                  (Ú. v. EÚ L 319, 29.11.2008, s. 51).

                  Nariadenie Komisie (ES) č. 182/2009
                  (Ú. v. EÚ L 63, 7.3.2009, s. 6).

                  Nariadenie Komisie (EÚ) č. 596/2010
                  (Ú. v. EÚ L 173, 8.7.2010, s. 27).

      PRÍLOHA II

         Tabuľka zhody

                  Nariadenie (ES) č. 1019/2002

                  Toto nariadenie

                  články 1 až 8

                  články 1 až 8

                  článok 9 odsek 1

                  článok 9 odsek 1

                  článok 9 odsek 2

                  článok 9 odsek 2

                  článok 9 odsek 3

                  —

                  článok 10

                  článok 10

                  článok 11

                  —

                  —

                  článok 11

                  článok 12 odsek 1

                  článok 12 odsek 1

                  článok 12 odsek 2 prvý pododsek

                  —

                  článok 12 odsek 2 druhý pododsek

                  —

                  článok 12 odsek 2 tretí pododsek

                  —

                  článok 12 odsek 2 štvrtý pododsek

                  —

                  článok 12 odsek 2 piaty pododsek

                  článok 12 odsek 2

                  —

                  príloha I

                  —

                  príloha II


title: Vykonávacie nariadenie Komisie (EÚ) 2016/102 z 19. januára 2016, ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Eichsfelder Feldgieker/Eichsfelder Feldkieker (CHZO)]

text:
               28.1.2016

               SK

               Úradný vestník Európskej únie

               L 21/66

         VYKONÁVACIE NARIADENIE KOMISIE (EÚ) 2016/102
   z 19. januára 2016,
   ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Eichsfelder Feldgieker/Eichsfelder Feldkieker (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Nemecka o schválenie zmeny špecifikácie chráneného zemepisného označenia „Eichsfelder Feldgieker“/„Eichsfelder Feldkieker“ zapísaného do registra na základe nariadenia Komisie (EÚ) č. 452/2013 (2).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (3).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Eichsfelder Feldgieker“/„Eichsfelder Feldkieker“ (CHZO) sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. januára 2016

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Vykonávacie nariadenie Komisie (EÚ) č. 452/2013 zo 7. mája 2013, ktorým sa do Registra chránených označení pôvodu a chránených zemepisných označení zapisuje názov [Eichsfelder Feldgieker/Eichsfelder Feldkieker (CHZO)] (Ú. v. EÚ L 133, 17.5.2013, s. 5).

      (3)  Ú. v. EÚ C 281, 26.8.2015, s. 12.


title: Vykonávacie nariadenie Komisie (EÚ) 2015/177 z  5. februára 2015 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               6.2.2015

               SK

               Úradný vestník Európskej únie

               L 30/17

         VYKONÁVACIE NARIADENIE KOMISIE (EÚ) 2015/177
   z 5. februára 2015,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. februára 2015

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  EG

                  344,2

                  IL

                  99,6

                  MA

                  83,5

                  SN

                  316,2

                  TR

                  120,0

                  ZZ

                  192,7

                  0707 00 05

                  TR

                  185,3

                  ZZ

                  185,3

                  0709 91 00

                  EG

                  60,6

                  ZZ

                  60,6

                  0709 93 10

                  MA

                  232,3

                  TR

                  245,7

                  ZZ

                  239,0

                  0805 10 20

                  EG

                  48,5

                  IL

                  75,2

                  MA

                  59,5

                  TN

                  53,4

                  TR

                  67,7

                  ZZ

                  60,9

                  0805 20 10

                  IL

                  144,7

                  MA

                  91,9

                  ZZ

                  118,3

                  0805 20 30, 0805 20 50, 0805 20 70, 0805 20 90

                  CN

                  56,6

                  EG

                  74,4

                  IL

                  122,4

                  JM

                  115,2

                  MA

                  133,9

                  TR

                  82,6

                  ZZ

                  97,5

                  0805 50 10

                  TR

                  58,9

                  ZZ

                  58,9

                  0808 10 80

                  BR

                  65,8

                  CL

                  90,1

                  US

                  193,9

                  ZZ

                  116,6

                  0808 30 90

                  CL

                  307,7

                  CN

                  93,4

                  US

                  130,9

                  ZA

                  100,9

                  ZZ

                  158,2

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.